ইন্দোর–পুরী হামসফর এক্সপ্রেস
ইন্দোর–পুরী হামসফর এক্সপ্রেস ভারতীয় রেলওয়ের দ্রুত গতি সম্পন্ন একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মধ্যপ্রদেশের বৃহত্তম নগর ইন্দোরে অবস্থিত ইন্দোর জংশন রেলওয়ে স্টেশন এবং ওড়িশার পুরী রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯৩১৭/১৯৩১৮ ট্রেন নম্বরাঙ্কিত হয়ে পরিচালিত হচ্ছে। ট্রেনটি মধ্যপ্রদেশ, মহারাষ্ট্র, ছত্তিশগড় ও ওড়িশার মধ্যে চলাচল করে। ট্রেনটি ১৯৩১৫/১৯৩১৬ লিঙ্গমপল্লী–ইন্দোর হামসফর এক্সপ্রেস-এর সাথে রেক ভাগাভাগি করে।